Salon Vilpas / yleisurheilujaosto

# TOIMINTAKERTOMUS 2022

Vilppaan yleisurheilujaosto toteutti vuoden 2022 aikana perinteistä valmennus- ja kasvatustyötä Salon yleisurheilevien lasten, nuorten ja aikuisten hyväksi. Jaosto edisti yleisurheilun sekä liikunnan harrastusta terveitä elämäntapoja ja arvoja noudattaen.

Vuoden 2022 toiminnan päätavoitteessa, tarjota nuorille monipuolista ja laadukasta liikuntaa sekä mahdollisuuden kehitykseen huipulle asti, onnistuttiin hyvin. Pitkäjänteinen valmennustyö on tuottanut vuosi vuodelta enemmän myös SM-tason onnistumisia ja mitaleita.

# **Jaosto ja jäsenet:**

Vuoden 2022 yleisurheilujaoston ja jäsenistön toiminta perustui vapaaehtoistyöhön. Vilppaan toiminnassa oli palkattuna yksi osa-aikainen työntekijä. Jaostoon kuului 8 (2021: 7) jäsentä ja se kokoontui vuoden aikana 7 (2021: 5) kertaa. Monet jäsenet tekivät jaoston töitä lähes päivittäin ja toiminnallisena kilpailukautena useitakin tunteja päivässä. Kilpailujärjestelyissä tuomareita ja toimitsijoita oli mukana yli 80 (2021: yli 60). Nuoria harjoitusten ja toiminnan piirissä oli yli 160 (2021: 170). Valmentajia ja ohjaajia oli toiminnassa mukana noin 20 (2021: 13). Yhteensä yleisurheilun toiminnassa oli huoltojoukot mukaan lukien yli 240 (2021: yli 200) henkilöä.

# **Kilpailujen ja tapahtumien järjestäminen:**

Kuluneen vuoden aikana järjestettiin koronatilanteesta johtuen vain 6 kilpailutapahtumaa; Vilpas Track Games, Säästöpankkikisa, alueen suurimmat Hippo-kisat, pm-viestit T9-15, Salonjokilaaksojuoksu sekä Syyskisa/TUL:n seuraottelu. Tämän lisäksi järjestimme osana SM-viikkoa kaksipäiväiset parayleisurheilun SM-kisat Salon kentällä. Olimme myös aktiivisesti mukana avustamassa Varsy ry:n ja TUL:n piirin yleisurheilutapahtumia.

Keväällä osallistuimme kaupungin järjestämään Unelmien liikuntapäivään. Kesäkuun alussa järjestettiin yksi liikunnallinen kesäleiri ”Juokse, Hyppää, Heitä”. Pidettiin yllä lasten liikuntakerhotoimintaa, johon palkattiin Lounaismaan Osuuspankin palkkatuen myötävaikutuksella ´kesäduuniin´ 2 nuorta ohjaajaharjoittelijaa. OP-pankki maksoi yhden ja yleisurheilujaosto yhden nuoren palkkakulut. Lisäksi OKM:n tuella palkattiin kaksi nuorta, jotka pitivät mm. lajikouluja alle 13-vuotiaille ko. lajista kiinnostuneille urheilijoille. Kaupungin kesätyösetelillä työllistettiin yksi nuori mukaan ohjaajaharjoittelijaksi. Yhteensä vuoden aikana seuran ohjaustoiminnassa oli mukana 13 nuorta. Yksi Elovena Voimapäivä järjestettiin Kemiönsaarella paikallisessa koulussa.

Heinäkuun loppupuolella järjestimme kesäleirin Leirisalossa, johon osallistui 35 seuran nuorta, valmentajaa ja vanhempaa. Elokuun lopussa osallistuimme Salon kaupungin järjestämään Liikunnan Superlauantai tapahtumaan esittelemällä yleisurheilua harrastuksena.

# **Kilpailusaavutukset:**

Kulunut vuosi osoitti jälleen kerran, että Vilpas on tuloksiltaan Salon alueen vahvin yleisurheiluseura. Vilpas on SUL:n nuorisotoimintakilpailussa ykkösliigassa sijalla 19. (2021 16.) ja kokonaistilanteessa sijalla 50 (2021: 40).

**Arvokisaedustukset / saavutukset:**

Wilma Murto oli voitti EM-kisoista Münchenistä seiväskultaa Suomen ennätyksellä 485 ja sijoittui MM-kisoissa kuudenneksi.

**SM mitalistit:**

Wilma Murto, seiväs: Kalevan kisat SM 2.

Aarni Eijs, M19 1500m SM 3. ja 5000m SM 3

Alisa Emaldynova, T16 2000m est SM 2.

*Aikuisurheiluliiton kisoissa:*

Jenni Lautiala N40 400m SM 3., 800m SM 2., 1500m SM 2. ja 10 km tiejuoksu SM 3.

Annukka Ruska N40 5000m SM 2. ja 10000m SM 2.

**Tunnustuspalkitut:**

**Wilma Murto**: Vuoden suomalainen yleisurheilija (SUL yleisurheilugaala), Vuoden esikuva (Urheilugaala), Vuoden 2022 sykähdyttävin urheiluhetki (Urheilugaala), Varsinais-Suomen vuoden urheilija (Varsinais-Suomen Urheilugaala), Vuoden urheilija (TUL)

**Ennätykset:**

Suomen ennätykset:

Wilma Murto seiväs 485

Piiriennätykset:

Wilma Murto seiväs 485

Seuraennätykset:

Aarni Eijs M19 1500m 4.03,43, 3000m 9.00,13, 5000m 15.31,88

Jimi Aho M17 400m aj 58,23

Alisa Emaldynova N17 2000m est 7.09,53

Inka Ekbom N17 400m 61,02

Ellen Taponen T13 150m 21,00

Akseli Änäkkälä P12 korkeus 160, seiväs 242

# **Valmennustoiminta:**

Jaostossa toimi yhteensä 6 yleisurheilukouluryhmää ja 2 nuorisovalmennusryhmä. Yleisurheilukouluissa valmentajina toimivat Minna Lamminen, Maarit Vainio, Otto Järvinen, Mervi Lokisto sekä kestävyysjuoksuvalmentajina Minna Lamminen ja Jenni Lautiala. Valmennusryhmien valmentajina ovat Sari Murto, Maija Haartela-Vuori ja Sorja Väyrynen. Lajissaan kehittyneille yleisurheilijanuorille on järjestetty henkilökohtainen valmentaja ja urheilijoita on avustettu osallistumaan valmennusleireille. Minna Lamminen on koordinoinut yleisurheiluohjaajat perheliikuntakerhoon seuran nuorista (Vilpeli).

# **Koulutustoiminta:**

# Minna Lamminen ja Jenni Lautiala osallistuivat valmentajatutkintokoulutukseen. Noin 10 seuran nuorta urheilijaa osallistui I-tason yleisurheiluohjaajakoulutukseen. Maija Haartela-Vuori ja Sorja Väyrynen osallistuivat valmentajaseminaariin Helsingissä.

# **Virkistystoiminta:**

Puurojuhla/palkitsemistilaisuus järjestettiin Työväentalolla 29.11.2022.

# **Jäsenyys ja edustustehtävät:**

Yleisurheilujaosto hoiti Suomen Urheiluliiton, Varsy ry:n, TUL:n yleisurheilun tuen, Aikuisurheiluliiton ja Suomen Veteraaniurheiluliiton jäsenyydet. Simo Järvelä toimi Varsy ry:n hallituksessa talousvastaavana, Juhani Haartela Vilppaan edustajana Varsy ry:n kilpailuvaliokunnassa ja Minna Lamminen nuorisovaliokunnassa. Pentti Kovala toimi TUL:n V-S piirin yleisurheilujaoston puheenjohtajana, TUL:n yleisurheilun tuen hallituksessa ja oli TUL:n liittovaltuuston jäsen.

# **Yhteistyö:**

Vilppaan yleisurheilujaosto on tehnyt yhteistyötä jäsenliittojen ja -yhdistysten lisäksi Salon kaupungin liikuntatoimen ja -koulutoimen, piirin TUL- ja alueen yleisurheiluseurojen kesken. Antoisaa yhteistyö on ollut etenkin Perniön Urheilijoiden ja Angelniemen Ankkurin kanssa. Seuran sisällä yhteistyö on ollut vilkasta naistoimikunnan ja veteraanijaoston kanssa. Hyvää yhteistyötä on myös tehty Salon Osuuspankin, Someron säästöpankin, K-rauta Passelin sekä lääkärikeskus Mehiläisen kanssa.

# **Varainhankinta:**

Toimintavaroja jaosto hankki kilpailujen osanottomaksuilla ja buffetin tuotolla, urheilukoulumaksuilla, kausijulkaisun mainoksilla, sponsorisopimuksilla, talkootyöllä sekä osake-huoneiston vuokratuloilla.

**Vuoden 2022 toiminnan arviointi:**

**Aktiivisuusmittarit:**

Kilpailuihin ja valmennukseen osallistuneiden nuorten määrä ja valmennuskerrat ovat hieman laskeneet edellisiin vuosiin verrattuna.

**Toimintamittarit:**

Edellä on kerrottu vuoden toiminnasta, josta se on myös arvioitavissa. Yleisesti ottaen toimintaa on ollut niin paljon, että sen määrässä on liikuttu jaoston resurssien ja -vapaaehtoistyön ylärajoilla.

**Tulosmittarit:**

* Seuraluokittelupisteet: 140 (2021: 131,5) ja sijoitus 25. (2021: 30.) (Ykkösliiga)
* Kalevan Malja -pisteet: 28 (2021: 17.) ja sijoitus 46 (2021: 78.)
* SM-mitaleja yhteensä 10 kpl (2021: 12 kpl) + SAUL:n mitaleja 6 kpl (2021: 4 kpl), pm-mitaleja 54 kpl (2021: 35 kpl)

**Toiminnan laatumittarit:**

Toiminnan laadusta kertoo mm. edellä esitetyt mittarit sekä urheilupiireissä ja mediassa saatu arvostus.

##### Taloudellisen tilan mittarit:

Jaoston taloudellinen tila on edelleen hyvällä tasolla.

# **Muita toimintakauden tapahtumia ja huomioita (risuja ja ruusuja):**

+ Vuoden 2022 urheilusaavutukset

+ Onnistuneesti järjestetyt parayleisurheilun SM-kisat Salon kentällä

+ OP-kesäduuni kampanjaan osallistuminen

+ Liikunnallinen kesäleiri ” Juokse, Hyppää, Heitä”

+ Vilpas Track-Games tapahtuma

* Seuratoimijoiden rekrytointi